Meklari
Meklari on kaupankäynnissä myyjän ja ostajan välinen välittäjä. Esimerkiksi pörssissä meklari on arvopapereiden osto- ja myyntitarjousten välittäjä.
Meanderi (geomorfologia)
Meanderi on tasangolla virtaavan joen silmukkamainen mutka. Nimitys juontuu Vähän-Aasian mutkittelevasta Maiandros-joesta (nyk. Menderes). Saman joen mukaan on nimetty myös kuvataiteessa meanderiksi nimitetty viivaornamenttikuvio.